b'\n_START_ARTICLE_\nVelnio akmuo (festivalis)\n_START_SECTION_\nVieta\n_START_PARAGRAPH_\nFestivalis vyksta Dainavos sl\xc4\x97nyje Anyk\xc5\xa1\xc4\x8diuose, ant \xc5\xa0ventosios up\xc4\x97s kranto. Festivalio pavadinimas kilo i\xc5\xa1 \xc5\xa1alia esan\xc4\x8dio Puntuko akmens\xc2\xa0\xe2\x80\x93 pagal padavim\xc4\x85 velnias Puntuko akmen\xc4\xaf k\xc4\x97sinosi u\xc5\xbemesti ant Anyk\xc5\xa1\xc4\x8di\xc5\xb3 ba\xc5\xbeny\xc4\x8dios, bet pragydus gaid\xc5\xbeiams j\xc4\xaf pamet\xc4\x97.\n_START_SECTION_\nTurinys\n_START_PARAGRAPH_\nFestivalis \xe2\x80\x9eVelnio akmuo\xe2\x80\x9c sutrauk\xc4\x97 didel\xc4\x99 mini\xc4\x85 metalo gerb\xc4\x97j\xc5\xb3, 2009\xc2\xa0m. festivalyje j\xc5\xb3 susirinko apie 1900. Atvykus \xc4\xaf festival\xc4\xaf galima \xc4\xafsikurti specialiai paruo\xc5\xa1tuose palapini\xc5\xb3 miesteliuose. Festivalyje vyksta tinklinio var\xc5\xbeybos, galima maudytis \xc5\xa0ventosios up\xc4\x97je. Po festivalio vyksta velni\xc5\xa1kiausios nuotraukos konkursas, \xc4\xaf kur\xc4\xaf festivalio dalyviai siun\xc4\x8dia savo nuotraukas i\xc5\xa1 festivalio._NEWLINE_Svarbiausi festivalio turiniui keliami kriterijai\xc2\xa0\xe2\x80\x93 aktualumas, k\xc5\xabrybi\xc5\xa1kumas, profesionalumas. Devilstone festivalyje gyva muzika atliekama penkiuose scenose (Gama scena, Ryt\xc5\xb3 scena, Vakar\xc5\xb3 scena, Turbo scena, Barbablu scena). \xc4\x8cia kasmet pasirodo 35\xe2\x80\x9350 u\xc5\xbesienio ir Lietuvos grupi\xc5\xb3. Festivalio metu dalyviai gali u\xc5\xbesiimti muzikinio meistri\xc5\xa1kumo pamokomis, dirbtuv\xc4\x97mis, tinkliniu, futbolu, kino seansais, aplankyti meninink\xc5\xb3 parodas.\n_START_SECTION_\n2009\xc2\xa0m. festivalyje dalyvavusios grup\xc4\x97s\n_START_PARAGRAPH_\n2009\xc2\xa0m. festivalyje dalyvavo \xc5\xa1ios grup\xc4\x97s:_NEWLINE_Sepultura (Brazilija), Keep of Kalessin (Norvegija), Code (Norvegija, Anglija), Sinister (Olandija), Azarath (Lenkija), Bilocate (Jordanija), Trauma (Lenkija), Obtest, (Lietuva), Crocel (Danija), Diabolical (\xc5\xa0vedija), Frailty (Latvija), Heaven Grey (Latvija), Leprous (Norvegija), Luctus (Lietuva), Nahash (Lietuva), Saples (Lietuva), Stranger Aeons (Lietuva), The Prowlers (Italija), \xc5\xbdAS (Lietuva).'